

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Vypracovanie projektovej dokumentácie v stupni DRS pre rekonštrukciu sekundárnych rozvodov teplej vody v OST963 Ľ.Zúbeka a OST969 Kudlákova“**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

 Predmetom zákazky je vypracovanie projektovej dokumentácie v stupni DRS-DO pre rekonštrukciu sekundárnych rozvodov teplej vody pre nasledovné OST :

OST 963 Ľ. Zúbeka

OST 969 Kudlákova

 Účelom projektovej dokumentácie je zvýšenie účinnosti dodávky teplej vody odberateľoom. Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude objednávka.

1. **Miesto a termín realizácie predmetu zákazky**

 Miesto realizácie:

**MH Teplárenský holding, a.s.** závod Bratislava, Turbínová 3, 831 04 Bratislava – mestská časť Nové Mesto

**Termín dodania PD pre OST 963 Ľ. Zúbeka**

|  |  |
| --- | --- |
| PD DRS pre rekonštrukciu na pripomienkovanie + rozpočet  | do 75 dní od odpisu zmluvy / objednávky |
| PD odsúhlasená bez vád a pripomienok  | do 90 dní od odpisu zmluvy / objednávky |

**Termín dodania PD pre OST 969 Kudlákova**

|  |  |
| --- | --- |
| PD DRS pre rekonštrukciu na pripomienkovanie + rozpočet  | do 75 dní od odpisu zmluvy / objednávky |
| PD odsúhlasená bez vád a pripomienok  | do 90 dní od odpisu zmluvy / objednávky |

1. **Obhliadka miesta realizácie zákazky**

Účastníkom sa umožňuje vykonanie obhliadky miesta realizácie zákazky, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa **Ing. Július Schmidt** , mobil : +421 907 703 073 / e-mail : julius.schmidt@mhth.sk

Obhliadka sa bude konať individuálne podľa dohody.Vašu účasť spolu s názvom firmy a osobami na účasť nahláste mailom na julius.schmidt@mhth.sk.v čase trvania zapečateného kola.

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom peter.dojcan@mhth.sk ) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži alebo ich deklaráciu v zmysle nižšie uvedených inštrukcií:

 7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. Súhlas s obsahom **„Čestné vyhlásenie účastníka MHTH.docx**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s „**Platnosť cien do 30.09.2025**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s obsahom **„vseobecne-zmluvne-podmienky-pre-nakup mhth 062023**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	4. cenovú ponuku podľa časti 4 týchto súťažných podkladov, ktorú vyplní elektronicky, a zároveň doplní rozpisom cenovej ponuky **vyplnením zošitov Príloha č. 1 CP HZS OST963 Zúbekova a Príloha č. 1 CP HZS OST969 Kudlákova** členení vymenovania všetkých potrebných úkonov pre vypracovanie projektovej dokumentácie danom stupni s ich ocenením jednotkovej výkonovej sadzby vo forme elektronického dokumentu. **Predkladajte najlepšie možné ponuky, v kontrolnom kole Vaše ponuky odpečatíme a vyhodnotíme.**
	5. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona)
	6. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.
1. **Predloženie ponuky**

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:** **Zapečatené kolo, obhliadky, kolo otázok a odpovedí**

od 19.05.2025 08:00 do 02.06.2025 do 20:00

obhliadka : individuálne

lehota na predkladanie ponúk: **02.06.2025 do 20:00**

**predkladajte najlepšie možné ponuky, v kontrolnom kole Vaše ponuky odpečatíme a vyhodnotíme**

**2. kolo: Kontrolné kolo**  od 02.06.2025 20:00 do 06.06.2025 do 20:00

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. KRITÉRIA NA VYHODNOTENIE PONÚK

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk **je najnižšia cena za dodanie predmetu obstarávania vyjadrená v eurách, s uvedením ceny bez DPH,** vypočítaná podľa časti 4 – Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 – OPIS PREDMETU ZÁKAZKY**

MH Teplárenský holding, a.s., závod Bratislava, plánuje v období rokov 2025 – 2029 realizáciu investičných akcií zameraných na rekonštrukciu sekundárnych rozvodov teplej vody (TV) v rámci sústavy centrálneho zásobovania teplom (CZT) Bratislava západ.

Cieľom projektu je náhrada zastaranej, poruchovej a neefektívnej technológie sekundárnych rozvodov TV za novú, modernú infraštruktúru, ktorá zabezpečí spoľahlivú, efektívnu a kvalitnú dodávku teplej vody pre odberateľov. Zrealizovaním navrhovaných opatrení sa má dosiahnuť zvýšenie účinnosti distribúcie TV a odstránenie technických nedostatkov, ktoré v súčasnosti znižujú kvalitu dodávky.

Rozsah projektu:

Projektant zabezpečí spracovanie projektovej dokumentácie pre jednotlivé etapy rekonštrukcie sekundárnych rozvodov TV v zmysle investičného plánu. Dokumentácia bude slúžiť ako podklad pre výber zhotoviteľa stavby a následnú realizáciu prác.

Podklady:

Objednávateľ poskytne projektantovi všetku dostupnú existujúcu dokumentáciu týkajúcu sa súčasného stavu rozvodov. Súčasťou prípravy dokumentácie bude aj vstupná obhliadka miesta realizácie, ktorá umožní získanie všetkých relevantných údajov potrebných na spracovanie a nacenenie projektovej dokumentácie.

Požiadavky:

Zohľadniť aktuálne technické normy, predpisy a najlepšie dostupné technické riešenia.

Navrhnúť riešenie s dôrazom na minimalizáciu tepelných strát a zvýšenie prevádzkovej spoľahlivosti.

Pripraviť projektovú dokumentáciu v súlade s platnou legislatívou pre územné a stavebné konanie, ako aj pre realizáciu stavby.

**Požiadavky na dokumentáciu**

Dokumentácia opravy bude vypracovaná ako realizačný projekt v obsahu a rozsahu podľa sadzobníka UNIKA v členení:

1. sprievodná správa
2. súhrnná technická správa
3. celková situácia opravy,
4. koordinačný výkres stavby
5. dokumentácia stavebných objektov, vrátane špecifikácií a rozpočtov resp. výkazov a výmerov:
* stavebné úpravy
* zdravotechnika,
* strojno-technologická (súčasťou budú provizórne montáže potrubia a prepojenia pre chod OST počas rekonštrukcie),
* prevádzkový rozvod silnoprúdu + MaR , protokol o určení prostredia,
* napojenie riadiaceho systému s prenosom signálov na dispečing MHTH, a.s. vrátane vizualizácie prenos dát, zabezpečenie v zmysle kybernetickej bezpečnosti MHTH,a.s.
1. podrobný rozpočet opravy v exemplároch č.1 a č. 2, v ostatných exemplároch podrobný výkaz výmer,
2. dokladová časť - zápisy zo vstupnej, priebežnej a záverečnej konzultácieí, zápisy účastníkmi dotknutých organizácií počas prác na PD, prípadne záznamy z rokovaní s príslušnými orgánmi štátnej správy.
3. obsah PD vo všetkých stupňoch v tlačenej forme s rovnakým obsahom ako CD v digitálnej forme Microstation na CD (výkresy v jednom z nasledovných formátov: \*.dgn verzia 7, \*dxf, \*dwg a dokumenty vo formáte \*.doc, \*.xls ): obsah PD, technická správa a technická špecifikácia, zoznamy rozpočet, výkaz – výmer (súpis použitého materiálu a prác).

Súčasťou odovzdávanej dokumentácie bude aj finálny 3D model pre náhľad.

V rámci spracovávania PD OST zrealizuje zhotoviteľ nasledovné činnosti:

* zameranie existujúceho stavu OST,
* priebežné a záverečné prerokovanie PD s objednávateľom,
* vypracovanie dokumentácie rekonštrukcie OST,
* odsúhlasenie technického riešenia
* dodanie odborného stanoviska a posúdenia k PD od Technickej inšpekcie SR a hasičského zboru a hygieny,

Zhotoviteľom vypracovaná PD DRS musí vyhovovať podmienkam stavebného zákona, ako aj príslušným vyhláškam, ako aj príslušným slovenským technickým normám, Vyhláške Ministerstva práce, sociálnych vecí a rodiny Slovenskej republiky Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov a technickým podmienkam pre projektovanie. PD DRS musí byť vypracovaná v súlade s požiadavkami na vypracovanie PD pre OST a musí vyhovovať pripojovacím a monitorovacím podmienkam objednávateľa, ktoré sú uvedené na web adrese objednávateľa.

Zhotoviteľ bude vykonávať odborný autorský dohľad počas realizácie diela v čase a v rozsahu podľa požiadavky objednávateľa. Rozsah výkonu odborného autorského dohľadu (ďalej aj „AD“) bude vzájomne odsúhlasený protokolom a potvrdený zmluvnými stranami v denníku AD. Celkový rozsah AD v zmysle tejto zmluvy nesmie prekročiť 25 hodín.

**PODKLADY PRE VYPRACOVANIE CENOVEJ PONUKY**

Sekundárne rozvody OST 963 Zúbeka dokumentácia aktuálneho stavu

Sekundárne rozvody OST 969 Kudlákova dokumentácia aktuálneho stavu

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.

**Predmetom "ERMMA" sú tieto položky:**

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| **001.** | **Vypracovanie PD v stupni DRS-DO pre OST963** |  |  |
| 002. | Vypracovanie PD OST963 v stupni DRS | súbor | 1.00 |
| 003. | Autorský dozor OST963*Bližšia špecifikácia položky:*cena AD je zahrnutá v maximálnej cene za PD, pričom celková cena odborného AD nesmie prekročiť 25 hodín, t.j. sumu ...... € bez DPH, ( slovom: ........ euro bez DPH). | hod | 25.00 |
| **004.** | **Vypracovanie PD v stupni DRS-DO pre OST969** |  |  |
| 005. | Vypracovanie PD v stupni DRS OST969 | súbor | 1.00 |
| 006. | Autorský dozor OST969*Bližšia špecifikácia položky:*cena AD je zahrnutá v maximálnej cene za PD, pričom celková cena odborného AD nesmie prekročiť 25 hodín, t.j. sumu ...... € bez DPH, ( slovom: ........ euro bez DPH). | hod | 25.00 |

**Voliteľné podmienky:**

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Disponujem potrebnými oprávneniami/povoleniami | Nedisponujem; Disponujem |
| Súhlas s obsahom Čestné vyhlásenie účastníka MHTH | Nesúhlasím; Súhlasím |
| Súhlas s Všeobecné zmluvné podmienky pre nákup\_MHTH | Nesúhlasím; Súhlasím |
| Platnosť cien do 30.09.2025 | Nesúhlasím; Súhlasím |
| Realizačné lehoty pre PD podľa bodu 4 SP, ČASŤ 1 - VŠEOBECNÉ INFORMÁCIE | Nesúhlasím; Súhlasím |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v všeobecné-zmluvne-podmienky-pre-nákup mhth 062023

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – vseobecne-zmluvne-podmienky-pre-nakup mhth 062023

Príloha č. 3 – Otázky\_a\_odpovede

Príloha č. 4 – Príloha č. 1 CP HZS OST963 Zúbekova + Príloha č. 1 CP HZS OST969 Kudlákova

Príloha č. 5 – <https://mhth.sk/storage/app/media/Pripojovacie_podmienky_Bratislava_2024.pdf>

Príloha č. 6 - technická dokumentácia k Sekundárne rozvody OST 963 Zúbeka

Príloha č. 7 - technická dokumentácia k Sekundárne rozvody OST 969 Kudlákova